n_a
Language: Swahili | Genre: Creative_writing

SIKU YA FURAHA

  Nilihudhuria arusi ya mjomba wangu huko bara. Mjomba wangu Bw Musa
  alipata jiko. Bi.Neema ndiye alikuwa anaolewa na mjomba wangu. Arusi
  ilikuwa inafanywa katika ufuo wa bahari la hindi. Ilikuwa Jumamosi
  asubuhi na mapema tukafunga safari kuelekea kivuko cha Likoni. Nilijaa
  na furaha kwa sababu sijawahi hudhuria arusi yoyote. Tulipofika hapo
  mapokezi, tulipata wageni na jamaa wetu wameshafika. Viti vilikuwa
  vimepangwa kwa laini, vilikuwa vimepambwa vikapambika. Vilikuwa
  vimepambwa na vitambaa vya rangi nyekundu na nyeupe. Mwenyeji wa arusi
  hiyo, alitufurahisha. Punde si punde kila mtu alinyamaza na muziki kwa
  sauti ya upole ukapigwa.

  Bw arusi alitiririkwa na machozi, kuona Bibi arusi akitembea asteaste.
  Watu walisimama wakapiga makofi. Baada ya muda mchache, tukaketi chini
  na kutulia. Mchungaji aliwaadhiri waseme nadhiri zao. Baada ya hayo
  mchungaji aliuliza wageni kama kuna mtu anapinga hiyo arusi, hakuna
  mtu anayepinga. Tuliendelea, shangwe na nderemo ilizuka mapokezi.
  Wimbo na nderemo ilitusindikiza hadi mahali pa chakula. Harufu nzuri
  ilitoka kwa vyakula. Mapochopocho ya chakula yalikuwa yameandaliwa.
  Kulikuwa na chakula cha kila aina, kama ugali, wali, pure, pilau,
  maharagwe, samaki, kuku, nyama na kachumbari, pia kulikuwa na
  sharubati, maji, soda na kila kinywaji. Chakula kilikuwa kitamu kama
  asali. Tulikula kwa shibe letu.

  Baada ya kula tulienda kucheza ngoma. Tulicheza kwa furaha.
  Tuligawanyw kwa vikundi viwili familia ya bwana arusi kando na familia
  ya bibi arusi. Tukaenda upande wa bwana arusi. Tukatoa mtindo wetu wa
  kucheza na hao wafanye vile tumefanya. Tuliendelea hivyo kwa hivyo
  mpaka tukachoka. Baada ya muda kidogo, tulienda kukata keki.
  Nilitiririkwa na mate mdomoni. Hiyo keki ilikuwa imapambwa ikapambika.
  Ilikuwa inakaa tamuu hata kama hatukuwa tumeonja. Bibi na bwana
  walilishana keki. Wakapelekea wavyele wao keki nzima. Hiyo keki
  ilikuwa tamu kama asali. Baada ya hayo tulielekea nyumbani. Hii ndiyo
  siku yangu ya furaha.